પરીક્ષા જો તમને ડરતા શીખવશે તો તમે જીવનમાં નાની-મોટી દરેક વાતમાં ડરતા થઈ જશો. ‘પડી જવાશે તો?’, ‘એક્સિડન્ટ થશે તો?’, ‘નોકરી નહીં મળે તો?’, ‘અમેરિકા જવા નહીં મળે તો?’ ‘મને વેપારમાં નુકસાન જશે તો?’, ‘મને પાર્ટનર દગો દેશે તો?’..... ડરનાર માણસ જોખમ ઉઠાવી શકતો નથી, સાહસ કરી શકતો નથી અને જે સાહસ કરતો નથી તે સફળ બની શકતો નથી. તેથી મિત્રો, પરીક્ષાના ડરને સામાન્ય માનીને અવગણશો નહીં, તે આગળ જતાં તમારા જીવનમાં અવરોધ બની શકે છે.